**Ο ΘΑΛΑΣΣΟΔΑΡΜΕΝΟΣ ΘΑΛΑΣΣΟΛΥΚΟΣ**43

Έναν καιρό και μια φορά,

μπορεί τώρα ή παλιά,

ναύτης σε θαλαμηγό,

θρύλο γράφει θαυμαστό!

Βαθιές βροντές στον ουρανό!

Θύελλα στον ωκεανό!

Έγιν’ η θάλασσα θεριό,

λυσσομανάει με θυμό!

Το θέαμα τρομακτικό

σαν θρίλερ αστυνομικό.

Φάλαινα όμοια θωρηκτό,

τέρας αυτή θηλαστικό,

πέφτει στη θαλαμηγό!

Τη βυθίζει στο λεπτό!

Το θέαμα τρομακτικό!

Σε θεοσκότεινα νερά,

πολλά τα θύματα· θνητά.44

Ο Θανάσης Θλιβερός

- από τη Θάσο ναυτικός -

θαλασσόλυκος γερός,

θαρραλέος, θαρρετός,

θαλασσοπνίγεται κι αυτός!

Μ’ αυτοθυσία ζηλευτή

ο Θανάσης προσπαθεί

να βοηθήσει όσο μπορεί.

Μέλλον θυσιάζει και ζωή,

για το συνάνθρωπο μοχθεί.

Σωσίβια θώρακες πετάει,

μες στη θάλασσα βουτάει.

Σε θολά νερά σαλεύει,

ξεθεώνεται παλεύει,

το βυθό τον αποφεύγει.

Γύρω θαλασσοταραχή,

θεόρατοι κυματισμοί!

Ανεμοθύελλα θυμίζει,

μ’ ένα κρύο που θερίζει!45

Το βλέμμα ρίχνει στο Θεό

με παράκληση εν θερμώ.

Θαύμα από τον ουρανό,

ξεθαρρεύει τον καιρό.

Ο αέρας ξεθυμαίνει

και η θάλασσα σωπαίνει.

Σωτηρία μεθοδεύει,

θερμοσίφωνα ιππεύει!

Πάνω του φθάνει στη στεριά,

σε θαυμαστή ακρογιαλιά!

Θέρετρο είναι θερινό·

νησί αμφιθεατρικό.

Θαμμένος στην ακρογιαλιά

επιθυμεί μια αγκαλιά

να θερμάνει την καρδιά.

Θεονήστικος πεινάει,

κάθε μέρα που περνάει,

θαρρείς τον πιάνει μία ζάλη,

μέρα δεν θα έρθει άλλη.

Θα χαθεί κάθε ελπίδα,

πάνω του ούτε θερμίδα!46

Ο Θανάσης Θλιβερός,

θαλασσοπόρος φοβερός,

θύμα νιώθει ο φτωχός.

Νησί με θέα θαυμαστή,

θερμά παιδιά φιλοξενεί.

Θαυμάσιες κάνουν διακοπές,

χαρούμενες και θρεπτικές.

Παιχνίδι παίζουν θαυμαστό,

το χαμένο θησαυρό!

Σ’ ένα θάμνο από θυμάρι,

η Θοδώρα με καμάρι

ξεθάβει ένα θησαυρό.

Θόρυβο ακούει καθαρό·

θερμόαιμο ένα μουγκρητό!

- Χρειάζεται εδώ θαυματοποιός,

μάγος και θαυματουργός!

Τα παιδιά θρόνο του φέρνουν,

θεατές δεν παραμένουν.

Με θερμοφόρα τον θερμαίνουν,

φαΐ σε θέρμος του πηγαίνουν.47

Θλίψη τον έπιασε μεγάλη,

απ’ το φαΐ έγινε θρεφτάρι!

Θαλασσόνερο στ’ αυτί

μέσα του θα ’χει πολύ.

Ο Θάνος δεν ακούει γρι!

Να μιλήσει προσπαθεί·

δεν μπορεί να πει το θι,

ούτε και να θυμηθεί...

Τα θεόκουφα αυτιά

θα γίνουν γρήγορα καλά.

Με σύστημα μεθοδικό

και τρόπο θεαματικό,

καθαρά υδραυλικό!

Mέθοδο θαυματουργή

για να μπορεί να πει το Θθθι!

Θόρυβο ακούει δυνατό.

Πόνο νιώθει και θυμό,

αμέσως γίνεται θεριό,

θυμάται τη θαλαμηγό!